«Վկա է պատմությունը, որ քրիստոնեությամբ հայ ազգը դարձավ համաշխարհային երևույթ: Այո, համաշխարհային երևույթ… Հայ ժողովուրդը քրիստոնեությամբ դարձավ համաշխարհային երևույթ նաև իր հինգերորդ դարի Ոսկեդարով, երբ աշխարհում կազմավորվեց ու ճառագայթեց մի նոր մշակույթ, ազգային ինքնատիպ մի նոր ոգեկանություն, որի ստեղծած արժեքներն իրենց մնայուն տեղն են գրավել միջազգային քաղաքակրթության պատմության մէջ մինչև մեր օրերը: